SOLAR เด้งต่อ 24% หลังตลท. จ่อปลด C ส่วนผู้ถือหุ้นเกิน 50% พรุ่งนี้
SOLAR เด้งต่อ 24% หลังตลาดหลักทรัพย์ฯ เตรียมปลดเครื่องหมาย C ส่วนผู้ถือหุ้นเกิน 50% ในวันที่ 17 พ.ค.66 เหตุส่วนของผู้ถือหุ้นไม่น้อยกว่า 50% ของทุนชำระแล้ว
SOLAR เด้งต่อ 24% หลังตลาดหลักทรัพย์ฯ เตรียมปลดเครื่องหมาย C ส่วนผู้ถือหุ้นเกิน 50% ในวันที่ 17 พ.ค.66 เหตุส่วนของผู้ถือหุ้นไม่น้อยกว่า 50% ของทุนชำระแล้ว
16 พ.ค. 2566

ผู้สื่อข่าวรายงานว่า วันนี้  (16 พ.ค.66) ราคาหุ้น บริษัท โซลาร์ตรอน จำกัด (มหาชน) หรือ SOLAR ณ เวลา 10:28 น. อยู่ที่ระดับ 0.88 บาท บวกไป 0.17 บวก หรือขึ้นไป 23.94% ทำจุดสูงสุดที่ระดับ 0.90 บาท และทำจุดต่ำสุดที่ระดับ 0.73 บาท ด้วยมูลค่าการซื้อขาย 13.60 ล้านบาท

สำหรับราคาหุ้นที่ดีดกลับขึ้นมาต่อเนื่อง รับข่าว ตลาดหลักทรัพย์แห่งประเทศไทย (ตลท.) จะปลดเครื่องหมาย C หุ้น SOLAR ในวันที่ 17 พ.ค.66 เหตุส่วนของผู้ถือหุ้นไม่น้อยกว่า 50% ของทุนชำระแล้ว
สำหรับงบการเงิน ไตรมาสที่ 1/2566 สิ้นสุดวันที่ 31 มี.ค.66 บริษัทพลิกกำไรสุทธิ 149.79 ล้านบาท จากงวดเดียวกันของปีก่อน 41.67 ล้านบาท และมีรายได้รวม 290.02 ล้านบาท เป็นผลมาจากการกลับรายการ เนื่องจากบริษัทกลับรายการผลขาดทุนจากการด้อยค่าของอาคารและเครื่องจักรบางส่วนจำนวนเงิน 216.44 ล้านบาท